**ΝΕΟΕΛΛΗΝΙΚΗ ΛΟΓΟΤΕΧΝΙΑ – Β ΓΥΜΝΑΣΙΟΥ**

**ΕΝΑΣ ΑΡΙΘΜΟΣ – ΑΝΤΟΝ ΤΣΕΧΟΦ**

**ΓΙΑ ΤΟΝ ΣΥΓΓΡΑΦΕΑ**: Ο Άντον Τσέχωφ γεννήθηκε στο Ταγκανρόγκ, μικρό επαρχιακό λιμάνι της θάλασσας του Αζόφ στη νότια Ρωσία, το 1860. Εγγονός δουλοπάροικου και γιος μικρέμπορα, φοιτά στο ελληνικό σχολείο της πλούσιας ελληνικής παροικίας. Το 1875, ο πατέρας του αντιμετωπίζοντας την πτώχευση αναγκάζεται να καταφύγει στη Μόσχα. Τα επόμενα χρόνια η οικογένεια αντιμετωπίζει οικονομικές δυσκολίες και ο Άντον αναγκάζεται, μαθητής ακόμα, να συντηρεί τον εαυτό του παραδίνοντας μαθήματα «κατ’ οίκον». Μπαίνοντας στη βιοπάλη από παιδί, θα βρεθεί αντιμέτωπος με όλα τα δεινά της: την εκμετάλλευση, την αδικία, την ταπείνωση.
Υποχρεωμένος από μικρός στην καθημερινή βιοπάλη και ευαίσθητος απέναντι στην αλλοτρίωση που προκαλούν οι συνθήκες στον καθημερινό άνθρωπο, ο Τσέχωφ θα οραματιστεί για τον τόπο του μια καινούργια ζωή και το όραμά του αυτό θα το υποστηρίξει τόσο με το πεζογραφικό όσο και με το θεατρικό του έργο. Γι’ αυτό απεικονίζει με ειλικρίνεια τη ζωή καταδεικνύοντας πόσο αυτή απέχει από αυτό που θα έπρεπε να είναι: «Θα ήθελα μόνο να πω στους ανθρώπους, με κάθε εντιμότητα: κοιτάξτε, κοιτάξτε, λοιπόν, πόσο άσχημα ζείτε, πόσο είναι ανιαρή η ύπαρξή σας! Το σημαντικό είναι να το καταλάβουν αυτό. Αν το καταλάβουν, θα ανακαλύψουν σίγουρα μια διαφορετική ζωή, και πιο καλή. Ο άνθρωπος θα γίνει καλύτερος όταν θα του έχουμε δείξει πώς είναι αυτή η ζωή»

**ΓΙΑ ΤΗΝ ΕΠΟΧΗ ΤΟΥ ΕΡΓΟΥ**: Ο Τσεχωφ γράφει στο β ́ μισό του 19ου αι.Έχει ξεκινήσει η εκβιομηχάνιση και η Ρωσία αναδεικνύεται σε μεγάλη οικονομική δύναμη, όμως, αυτό δεν εξασφαλίζει την ευημερία του απλού λαού, ούτε εξαλείφει τις τεράστιες κοινωνικές ανισότητες. Στον 19ο αι. αναδεικνύονται οι μεγάλοι λογοτέχνες της Ρωσίας: Φ. Ντοστογιέφσκι, Λ. Τολστόι, Αντον Τσέχωφ (Τρεις αδελφές, Θείος Βάνιας, Βυσσινόκηπος...)

***Ο Τσέχωφ έζησε στη Ρωσία στα χρόνια που κυβερνούσαν οι τσάροι (βασιλείς, αυτοκράτορες στη Ρωσία).***

 Τα χρόνια αυτά υπάρχουν:

Αυτοκράτορας/τσάρος

Ευγενείς – Βογιάροι (= μεγάλοι φεουδάρχες) Ανώτεροι κρατικοί υπάλληλοι

Μεσαία τάξη – έμποροι

Λαός -χωρικοί Δουλοπάροικοι

**ΓΙΑ ΤΑ ΧΑΡΑΚΤΗΡΙΣΤΙΚΑ ΤΟΥ ΕΡΓΟΥ ΤΟΥ**

Μερικά από τα πιο χαρακτηριστικά στοιχεία στο έργο του Τσέχωφ είναι:
• Στα έργα του Τσέχωφ δεν υπάρχει εμφανής δράση. Ο μύθος είναι εξαιρετικά απλός. Είναι σκηνές καθημερινής ζωής δίχως φανερή αλληλουχία, δίχως εκρήξεις και εξαιρετικές περιστάσεις.
• Βάζοντας σε δεύτερο πλάνο τη δράση, το μύθο, ο Τσέχωφ τονίζει τη σημασία των ίδιων των προσώπων, τα οποία αδρανούν-πλήττουν μα την ίδια στιγμή βιώνουν το δράμα της ζωής, το δράμα της φθοράς. Το δράμα γίνεται μέσα στον άνθρωπο, σημειώνεται στην εσωτερική ζωή των προσώπων.
• Ο διάλογος των προσώπων είναι εξωτερικά ασύνδετος. Πολλές φορές- και μάλιστα στα καίρια σημεία του έργου- θα'λεγε κανείς ότι το κάθε πρόσωπο τραβάει το δικό του δρόμο, ότι η συνομιλία του δεν είναι διάλογος διασταυρούμενος, αλλά παράλληλοι μονόλογοι που ποτέ δε συμπίπτουν.

**ΤΟ ΚΕΙΜΕΝΟ**

Στο κείμενο αυτό ο συγγραφέας με απλό και κάπως αστείο τρόπο παρουσιάζει το **πρόβλημα της οικονομικής εκμετάλλευσης** των ανθρώπων από τους ισχυρούς, κάτι που ήταν πολύ συνηθισμένο στη Ρωσία της εποχής του Τσέχωφ που τα κύρια χαρακτηριστικά ήταν η φτώχεια και η εξαθλίωση. Αυτό όμως που προβάλλεται ιδιαίτερα έντονα είναι η παθητική στάση της νεαρής δασκάλας , για να τονίσει ότι πολλές φορές οι ίδιοι **οι άνθρωποι ευθύνονται για το γεγονός ότι πέφτουν θύματα εκμετάλλευσης**.

Ο Τσέχωφ δίνει μήνυμα προς τους ανθρώπους να είναι αγωνιστικοί, δυναμικοί και να διεκδικούν τα δικαιώματα τους αλλιώς θα πέσουν θύματα κάποιων σκληρών και αδίστακτων ανθρώπων. Οι άνθρωποι δεν πρέπει να είναι δουλικοί αλλά να έχουν **αξιοπρέπεια, αυτοσεβασμό και αυτοπεποίθηση**

**ΘΕΜΑ**: Η οικονομική εκμετάλλευση των εργαζομένων. ……………………………………………………………………………
**ΔΟΜΗ:**
1η Ενότητα: §1 -4 «Tις προάλλες... ψιθύρισε»: H φάρσα του εργοδότη στη δασκάλα. ……………………………………………

 2η Ενότητα: §5 «Πετάχτηκα ... και βγήκε»: H αποκάλυψη της φάρσας και η παθητική στάση της δασκάλας………….

**ΜΙΑ ΣΚΗΝΗ-ΜΙΑ ΕΝΟΤΗΤΑ**

**Ο αφηγητής**

Στη σκηνή παρακολουθούμε τους υπολογισμούς που κάνει ο πρωταγωνιστής, ο οποίος είναι ο απόλυτος κυρίαρχος του παιχνιδιού,  για να πληρώσει τη δασκάλα των παιδιών του. Οι υπολογισμοί κρύβουν το **στοιχείο της απάτης** και ο **εργοδότης παρουσιάζεται ως ένας άνθρωπος ψεύτης, απατεώνας και εκμεταλλευτής** μιας αθώας κοπέλας, ως ένας **σκληρός και απάνθρωπος εργοδότης** που προσπαθεί να αφαιρέσει χρήματα από το μισθό της δασκάλας. Στο τέλος, όμως, φαίνεται ο **πραγματικός του χαρακτήρας**: είναι ένας άνθρωπος **τίμιος, δίκαιος στις συναλλαγές του**, αν και θα μπορούσε να εξαπατήσει τη νεαρή δασκάλα λόγω της κοινωνικής του θέσης και της οικονομικής του δύναμης.

**Λυπάται και αγανακτεί** με το γεγονός ότι κάποιοι πλούσιοι φέρονται άσχημα στους αδύναμους και ανυπεράσπιστους ανθρώπους .Δείχνει τη **διάθεση να συμβουλεύσει την κοπέλα** ώστε να μάθει να διεκδικεί τα δικαιώματα της  και να την προστατεύσει από μελλοντικές αδικίες.

Ο τρόπος με τον οποίο ενεργεί φανερώνει έναν άνθρωπο με **υψηλό μορφωτικό επίπεδο** που ξέρει να εκτιμά τον κόπο των άλλων και έναν άνθρωπο **προοδευτικό και ανοιχτόμυαλο**.

**Η δασκάλα**

Ο Τσέχωφ σκιαγραφεί το χαρακτήρα της δεσποινίδας Ιουλίας ως ένα ακραίο παράδειγμα **δειλής** και **παθητικής συμπεριφοράς**. Όλη η εικόνα και η ψυχολογία της νεαρής κοπέλας συγγενεύει με τους δραματικούς ήρωες του Τσέχωφ που **αδυνατούν να πάρουν την τύχη στα χέρια τους** και γίνονται **έρμαια της τύχης τους**. Η δεσποινίς Ιουλία είναι **δειλή**, αντιμετωπίζει τον εργοδότης της με **φόβο**, **δεν έχει το θάρρος** να διεκδικήσει τα δικαιώματα της και γίνεται το **εύκολο θύμα** του καθενός. Είναι  πολύ **αδύναμος χαρακτήρας**, **δεν έχει αυτοπεποίθηση**, **τρέμει**, **κλαίει**, **αποδέχεται τα πάντα μοιρολατρικά**. Δεν ξέρει τι σημαίνει να αγωνίζεσαι, να διεκδικείς τα δικαιώματα σου, να υψώνεις το ανάστημα σου, όταν το απαιτούν οι περιστάσεις, έχει **έλλειψη αυτοσεβασμού,  και αξιοπρέπειας**. **Δεν έχει εμπιστοσύνη στις ικανότητες** της και φτάνει στο σημείο να ευχαριστεί κιόλας τον εργοδότης της για αυτά τα λίγα που της δίνει. **Με την παθητική της στάση προκαλεί την εκμετάλλευση της**.

**ΧΑΡΑΚΤΗΡΕΣ**
**O εργοδότης της δασκάλας ………………………………..**
 Στην αρχή: επιθετικός, αυταρχικός, παράλογος, σκληρός, άκαρδος, χωρίς συναισθήματα

 Tελικά (μετά την αποκάλυψη της φάρσας): δίκαιος, συμπονετικός, έξυπνος και ευρηματικός, προστατευτικός, ευαίσθητος

 **H δασκάλα:** …………………………………………..

άβουλη, παθητική, υποταγμένη, δουλοπρεπής, δειλή, αδυνατεί να πάρει τη ζωή στα χέρια της, δεν υπερασπίζεται τον εαυτό της, δέχεται αδιαμαρτύρητα τις άδικες δικαιολογίες του διευθυντή, χωρίς να σηκώνει κεφάλι, μόνο μουρμουρίζει τις διαφωνίες της.
Γενικά, ο χαρακτήρας της δασκάλας αντιπροσωπεύει σε μεγάλο ποσοστό τη γυναικεία ψυχολογία και συμπεριφορά των παλαιότερων χρόνων

 **ΣΥΝΑΙΣΘΗΜΑΤΑ**
**Εργοδότης:………………………………………….**

συμπάθεια προς τη δασκάλα, ανησυχία για το μέλλον της, προσπαθεί να αφυπνίσει τη δασκάλα και να της υποδείξει με πατρικό ενδιαφέρον τη στάση που πρέπει να κρατά απέναντι σε άτομα που προσπαθούν να την εκμεταλλευτούν

**Δασκάλα**: ταραγμένη, αμήχανη, νευρική ……………………………………….

**ΓΙΑ ΤΗΝ ΕΡΜΗΝΕΥΤΙΚΗ ΠΡΟΣΕΓΓΙΣΗ**

1. **Εργαλεία** :

α) βασικός αφηγηματικός τρόπος ο **ΔΙΑΛΟΓΟΣ** (στοιχείο θεατρικότητας και δραστικού τρόπου ανάδειξης και σκιαγράφησης των χαρακτήρων) και

 β) ως αφηγηματική τεχνική επιλέγεται ο **δραματοποιημένος ΑΦΗΓΗΤΗΣ** που είναι ένας εκ των δύο πρωταγωνιστών σε αυτό το σύντομο διήγημα, συμμετέχει και αφηγείται σε α ́ενικό, με εστίαση εσωτερική

γ) το δραματικό απρόοπτο με την ανατροπή της φάρσας στο τέλος του διηγήματος, που έρχεται να ανατρέψει άρδην τις αρχικές εντυπώσεις και να μεταδώσει το βασικό μήνυμα του έργου...,

δ) το χιούμορ που αλαφρύνει με κωμικές πινελιές το δύσκολο θέμα της εκμετάλλευσης που πραγματεύεται το έργο...(να εντοπιστούν τα ανάλογα σημεία...)

2. Σε αυτό το έργο δεν παρακολουθούμε μόνο τις φωνές (τα λόγια) αλλά και τις **σιωπές**: παρατηρήστε πώς αποδίδεται η σιωπή της Ιουλίας που δεν τολμά να διεκδικήσει τα δικαιώματά της στη συνομιλία με τον εργοδότη της. πχ. στο ερώτημα του εργοδότη : Γιατί είσαι τόσο άβουλη;.
Η Ιουλία αποφεύγει να απαντήσει, αλλά μουρμουρίζει κάποια ευχαριστώ και φεύγει.

3. Τα **εκφραστικά μέσα** κυρίως συσσωρεύονται στα σημεία όπου αποτυπώνονται οι εκφράσεις /αντιδράσεις της Ιουλίας και αποδίδουν το χαρακτήρα της.

 **ΓΛΩΣΣΑ:** απλή, κατανοητή, σύντομες, λιτές και περιεκτικές φράσεις

**ΥΦΟΣ:** απλό με χιουμοριστική διάθεση, ρεαλιστικό (απεικονίζει την πραγματικότητα) - θεατρικό (διάλογος)

**ΕΚΦΡΑΣΤΙΚΑ ΜΕΣΑ**:
 **Προσωποποιήσεις:**……………………………………………………………………………
§2 «νευρικός βήχας», §4 «η φωνή της έτρεμε»

**Mεταφορές: …………………………………..**
 §3 «να’χεις τα μάτια σου τέσσερα», § 5 «σκληρό μάθημα»

 **Παρομοιώσεις:…………………………………**
 §5 «σαν χαζή»
**Eπαναλήψεις: …………………………………..**
§4 «όλα όλα», «Tρία ... τρία, τρία... ένα και ένα.», §5 «Oι άλλοι δε μου ’διναν τίποτα!... Δε σου ’διναν τίποτα»

**Eικόνες**:……………………………………

 §2 «H Iουλία έγινε κατακόκκινη», «Tο αριστερό μάτι της Iουλίας … δεν έβγαλε άχνα», §4 «Tα μάτια της Iουλίας ... πάνω στη μύτη της», «Kαι της έδωσα... τα έβαλε στην τσέπη της», §5 «Πετάχτηκα ορθός... στο γραφείο».

**Aντιθέσεις:………………………………**
§2 «Tην έπιασε νευρικός βήχας... δεν έβγαλε άχνα», §5 «εγώ σε έκλεψα, σε λήστεψα! Kαι μου λες κι ευχαριστώ;», «Oι άλλοι δε μου ’διναν τίποτα!...»